CELEX: 62012CN0190
Language: fi
Date: 2012-04-23 00:00:00
Title: Asia C-190/12: Ennakkoratkaisupyyntö, jonka Wojewódzki Sąd Administracyjny w Bydgoszczy (Puola) on esittänyt 23.4.2012 — Emerging Markets Series of DFA Investment Trust Company v. Dyrektor Izby Skarbowej w Bydgoszczy

14.7.2012   
            
            
               FI
            
            
               Euroopan unionin virallinen lehti
            
            
               C 209/4
            
         Ennakkoratkaisupyyntö, jonka Wojewódzki Sąd Administracyjny w Bydgoszczy (Puola) on esittänyt 23.4.2012 — Emerging Markets Series of DFA Investment Trust Company v. Dyrektor Izby Skarbowej w Bydgoszczy
   (Asia C-190/12)
   2012/C 209/05
   Oikeudenkäyntikieli: puola
   
      Ennakkoratkaisua pyytänyt tuomioistuin
   
   Wojewódzki Sąd Administracyjny w Bydgoszczy
   
      Pääasian asianosaiset
   
   
      Kantaja: Emerging Markets Series of DFA Investment Trust Company
   
      Vastaaja: Dyrektor Izby Skarbowej w Bydgoszczy
   
      Ennakkoratkaisukysymykset
   
   
               1)
            
            
               Onko jäsenvaltion sovellettava EY 56 artiklan 1 kohtaa (josta on tullut SEUT 63 artikla) sellaisten kansallisten säädösten soveltamisen sallittavuuden arviointiin, joissa tehdään ero verovelvollisten oikeudellisen tilanteen perusteella siten, että niissä myönnetään sijoitusrahastolle, jolla on kotipaikka Euroopan unionin jäsenvaltiossa, yleisen henkilökohtaisen vapautuksen mukaisesti vapautus kiinteämääräisestä yhteisöverosta saatujen osinkojen osalta, kun taas verotuksen kannalta Yhdysvalloissa asuvalle sijoitusrahastolle ei myönnetä tällaista vapautusta?
            
         
               2)
            
            
               Voidaanko sellaisten rahastojen, joiden kotipaikka on unionin ulkopuolisessa jäsenvaltiossa, ja rahastojen, joiden kotipaikka on Euroopan unionin jäsenvaltiossa, erilaista kohtelua, josta säädetään yhteisöveron alalla myönnettävää henkilökohtaista vapautusta koskevassa kansallisessa lainsäädännössä, pitää oikeutettuna EY 58 artiklan 1 kohdan a alakohdan valossa luettuna yhdessä EY 58 artiklan 3 kohdan kanssa (joista on tullut SEUT 65 artiklan 1 kohdan a alakohta luettuna yhdessä SEUT 65 artiklan 3 kohdan kanssa)?